Koluma imperikolombo

La Koluma imperikolombo (Ducula mullerii, laŭ kio ankaŭ Mulera imperikolombo aŭ Nigra imperikolombo) estas specio de birdoj de la kolomba familio Columbidae, kaj unu el la kvardeko da specioj de la genro Ducula, kiu vivas en Sudorienta Azio kaj Oceanio. Ĝi estas specio de la Brenchleyi speci-grupo, kiu enhavas ses samgenrajn speciojn. Ĝi estas endemio de Nov-Gvineo kaj apudaj insuloj.

Aspekto
Tiu specio havas mezan korpolongon de 40 cm kaj pezas ĉirkaŭ 600 g. Ĝi havas grizajn suprajn partojn kaj plejparte griz-rozkolorajn malsuprajn partojn, kaj distingiĝas per okulfrapa kaj diferenciga kompleta nigra kolumo kontraŭ blankaj mentono kaj supra brusto. Vosotpinte estas nigra bendo antaŭata de blanka samlarĝa bendo.

Distribuado kaj habitato
La Koluma imperikolombo vivas en nordo kaj sudo de Nov-Gvineo kaj en insuloj Aru. Ĝi estis registrita ankaŭ el insuloj Boigu kaj Saibai. Ĝi eble vizitas nordajn insulojn de la Toresa Markolo kiel vaganto. BirdLife International (2016). "Ducula mullerii". IUCN Red List of Threatened Species. 2016: e.T22691770A93324270. doi:10.2305/IUCN.UK.2016-3.RLTS.T22691770A93324270.en. Alirita la 13an de Novembro 2021. 

Ili vivas en pluvarbaroj de malaltaj teroj, marĉaj arbaroj, manglejoj kaj ĉerivera vegetaĵaro.

Taksonomio
La duvorta nomo rememorigas pri la germana natursciencisto Salomon Müller. Estas du agnoskitaj subspecioj: nome la nomiga D. m. mullerii (Temminck, 1835), en malaltaj teroj de suda Nov-Gvineo, kaj la apudaj insuloj Boigu, Saibai kaj Daru, kaj la Aru Insularo; kaj D. m. aurantia (A. B. Meyer, 1893) en norda Nov-Gvineo, el Bintuni Bay kaj la orienta marbordo de Geelvink Bay ĝis Astrolabe Bay.

 Referencoj 


 Higgins, P.J.; & Davies, S.J.J.F. (eld.) (1996): Handbook of Australian, New Zealand and Antarctic Birds. Volume 3: Snipe to Pigeons. Oxford University Press: Melbourne. 

Eksteraj ligiloj

Kategorio:Kolombedoj
Kategorio:Birdoj de Nov-Gvineo